Diari Oficial de la Generalitat Valenciana


Sumari del DOGV 9155, del 19-08-2021 (2021/8659)

ACORD de 6 d'agost de 2021, del Consell, pel qual s'autoritza incrementar el límit quantitatiu per a comprometre despeses en exercicis futurs. en les línies S1145, «Serveis Socials Especialitzats en l'Àmbit de la Migració i el Refugi», S1146, «Serveis Socials Especialitzats en l'Àmbit de la Igualtat de Tracte i No Discriminació», S5235, «Servei Especialitzat d'Atenció i Assessorament en la Població LGTBI»,i S5236, «Serveis Especialitzats en l'Àmbit Socioeducatiu per a la Infància, l'Adolescència i la Joventut Gitanes. Kumpania», del capítol 4 del programa 313.80, Igualtat en la diversitat, de la Vicepresidència i Conselleria d'Igualtat i Polítiques Inclusives (VL 16.002/21-021).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9155

Data del DOGV
:   19-08-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/8659


Data del document
:   06-08-2021

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 6 d'agost de 2021, del Consell, pel qual s'autoritza incrementar el límit quantitatiu per a comprometre despeses en exercicis futurs. en les línies S1145, «Serveis Socials Especialitzats en l'Àmbit de la Migració i el Refugi», S1146, «Serveis Socials Especialitzats en l'Àmbit de la Igualtat de Tracte i No Discriminació», S5235, «Servei Especialitzat d'Atenció i Assessorament en la Població LGTBI»,i S5236, «Serveis Especialitzats en l'Àmbit Socioeducatiu per a la Infància, l'Adolescència i la Joventut   
Gitanes. Kumpania», del capítol 4 del programa 313.80, Igualtat en la diversitat, de la Vicepresidència i Conselleria d'Igualtat i Polítiques Inclusives (VL 16.002/21-021). [2021/8659]  
La Vicepresidència i Conselleria d'Igualtat i Polítiques Inclusives inclou en l'annex de transferències i subvencions corrents del programa 313.80, Igualtat en la diversitat, diferents línies de subvenció, previstes per a finançar la prestació de serveis socials especialitzats, que es gestionen a través de l'acció concertada amb entitats d'iniciativa social, a l'empara del que es preveu en el Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana; concretament, són les relatives als àmbits següents:  
- La migració i refugi, dins de les actuacions de l'Estratègia Valenciana de Migracions 2021-2026, per la línia S1145.  
- La igualtat de tracte i la no discriminació, dins de les actuacions de l'Estratègia Valenciana per a la Igualtat de Tracte, la No Discriminació i la Prevenció dels Delictes d'Odi, amb càrrec a la línia de subvenció S1146.  
- La Llei 8/2017, de reconeixement del dret a la identitat i l'expressió de gènere a la Comunitat Valenciana d'igualtat de les persones LGTBI, a través de la línia S5235.  
- El socioeducatiu dedicat a la infància i l'adolescència i la joventut gitana, dins de les actuacions de l'Estratègia Valenciana per a la Igualtat i la Inclusió del Poble Gitano 2018-2023, i la continuïtat fins a l'exercici 2025, amb càrrec a la línia S5236.  
Segons indica la Vicepresidència, estan previstes les diferents convocatòries per a cobrir cadascun d'aquests serveis, en les quals, atés l'Acord de Reconstrucció de les Corts Valencianes i l'Acord Social Alcem-nos, a més de continuar i reforçar els serveis que s'estan prestant actualment, s'hi inclouen noves prestacions com són: la creació d'oficines Atles d'atenció a persones migrants i refugiats, un servei d'informació, primer assessorament i orientació als qui hagen patit discriminació o delictes d'odi, el servei «Espai de la memòria LGTBI», així com completar el servei Kumpania, que es va concertar com a pilot per a suport a la infància i adolescència gitana amb l'objectiu de graduar en ESO i s'ha de completar tant per a fomentar l'escolarització primerenca, els hàbits d'estudi així com en l'acompanyament en etapes postobligatòries.  
Per això, l'esmentada conselleria proposa l'ampliació del límit quantitatiu per a assumir compromisos de despesa plurianual, en les anualitats que van de 2022 a 2025 en les esmentades línies de subvenció, de l'annex de transferències i subvencions del programa 313.80, Igualtat en la diversitat, d'acord amb el que estableix l'article 40 de la Llei 1/2015, de 6 de febrer, d'hisenda pública, del sector públic instrumental i de subvencions.  
A aquest efecte, i en virtut del que es disposa en l'article 40.4 de la Llei 1/2015, i en l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Hisenda i Model Econòmic, el Consell, amb la deliberació prèvia, en la reunió de 6 d'agost de 2021,  
  
  
ACORDA  
  
Autoritzar l'ampliació del límit quantitatiu que fixa l'article 40.3 de la Llei 1/2015, per a assumir compromisos de despesa per als exercicis 2022 a 2025, amb càrrec a les línies de subvenció S1145, S1146, S5235 i S5236 de l'annex de transferències i subvencions corrents del programa 313.80, Igualtat en la diversitat, d'acord amb el següent detall:  
  
Línia S1145, «Serveis Socials Especialitzats en l'Àmbit de la Migració i el Refugi»:  
  
Exercici Límit actual Límit modificat  
2022 70.000,53 941.466,00  
2023 60.000,42 351.316,00  
2024 50.000,78 309.648,00  
2025 50.000,58 514.025,00  
  
  
  
Línia S1146, «Serveis Socials Especialitzats en l'Àmbit de la Igualtat de Tracte i No Discriminació»:  
  
Exercici Límit actual Límit modificat  
2022 35.000,40 343.296,00  
2023 30.000,02 937.432,00  
2024 25.000,75 040.251,00  
2025 25.000,23 280.318,00  
  
  
  
Línia S5235, «Servei Especialitzat d'Atenció i Assessorament a la Població LGTBI»:  
  
Exercici Límit actual Límit modificat  
0608 310.859,00 1.695.250,00  
7686 482.499,00 1.712.210,00  
5649 125.447,00 1.729.340,00  
0273 345.738,00 1.746.640,00  
  
  
  
Línia S5236, «Serveis Especialitzats en l'Àmbit Socioeducatiu per a la Infància, l'Adolescència i la Joventut Gitanes. Kumpania»:  
  
Exercici Límit actual Límit modificat  
2022 2.800.000,00 8.830.850,00  
2023 2.400.000,00 8.919.160,00  
2024 2.000.000,00 9.008.360,00  
2025 2.000.000,00 9.098.450,00  
  
  
  
València, 6 d'agost de 2021  
  
La consellera secretària,  
Mónica Oltra Jarque